Document ID: 32006R0777

KOMMISSIONENS FORORDNING (EF) nr. 777/2006
af 23. maj 2006
om ændring af bilag I til Europa-Parlamentets og Rådets forordning (EF) nr. 304/2003 om eksport og import af farlige kemikalier
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 304/2003 af 28. januar 2003 om eksport og import af farlige kemikalier (1), særlig artikel 22, stk. 4 og 5,
efter høring af det udvalg, der er nedsat ved artikel 29 i Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (2), om de foranstaltninger, der er omhandlet i artikel 22, stk. 5, i forordning (EF) nr. 304/2003, og
ud fra følgende betragtninger:
(1)
Forordning (EF) nr. 304/2003 gennemfører Rotterdam-konventionen om proceduren for forudgående informeret samtykke (PIC-proceduren) for visse farlige kemikalier og pesticider i international handel, som blev undertegnet den 11. september 1998, og som Fællesskabet har indgået ved Rådets afgørelse 2003/106/EF (3).
(2)
På baggrund af Kommissionens forordning (EF) nr. 2076/2002 af 20. november 2002 om forlængelse af den periode, der er angivet i artikel 8, stk. 2, i Rådets direktiv 91/414/EØF, og om afvisning af optagelse af visse aktive stoffer i bilag I til dette direktiv og tilbagetrækning af godkendelser af plantebeskyttelsesmidler, der indeholder disse stoffer (4), og Kommissionens beslutning 2004/129/EF af 30. januar 2004 om ikke-optagelse af visse aktive stoffer i bilag I til Rådets direktiv 91/414/EØF og om tilbagetrækning af godkendelser af plantebeskyttelsesmidler, der indeholder disse stoffer (5), som er truffet inden for rammerne af Rådets direktiv 91/414/EØF af 15. juli 1991 om markedsføring af plantebeskyttelsesmidler (6), bør flere af de pågældende kemikalier tilføjes på kemikalielisten i del 1 i bilag I til forordning (EF) nr. 304/2003. Listerne bør tillige afspejle, at ingen af de pågældende kemikalier er blevet anmeldt i forbindelse med EU's undersøgelsesprogram for evaluering af eksisterende stoffer i henhold til Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (7), idet dog nogle af kemikalierne var identificeret, og medlemsstaterne derfor kan tillade, at de indtil den 1. september 2006 anvendes i sådanne produkter i overensstemmelse med den nationale lovgivning.
(3)
På baggrund af Kommissionens beslutning 2005/864/EF af 2. december 2005 om afvisning af at optage endosulfan i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktive stof (8), og den kendsgerning, at endosulfan er identificeret, men ikke anmeldt til evaluering efter direktiv 98/8/EF, og medlemsstaterne derfor fortsat må tillade anvendelse af stoffet indtil den 1. september 2006, er endosulfan underkastet strenge restriktioner ved anvendelse som pesticid, og stoffet bør derfor tilføjes på kemikalielisten i del 1 og 2 i bilag I til forordning (EF) nr. 304/2003.
(4)
På Rotterdam-konventionens første partskonference i september 2004 blev der vedtaget en række ændringer til listen i konventionens bilag III over kemikalier, der er omfattet af PIC-proceduren, og de er alle trådt i kraft den 1. januar 2006. Kemikalielisterne i del 1, 2 og 3 i bilag I til forordning (EF) nr. 304/2003 bør ændres i overensstemmelse hermed.
(5)
Endvidere bør oplysningerne om nogle af de allerede opførte kemikalier ajourføres som følge af lovændringer, der har fundet sted, siden bilag I senest blev ændret. Desuden er der i del 1 og 2 i bilag I til forordning (EF) nr. 304/2003 nogle mindre fejl, som bør rettes.
(6)
Forordning (EF) nr. 304/2003 bør ændres i overensstemmelse med ovenstående.
(7)
Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 29 i direktiv 67/548/EØF -
UDSTEDT FØLGENDE FORORDNING:
Artikel 1
Bilag I til forordning (EF) nr. 304/2003 ændres som anført i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. maj 2006.

Labels: 3
1
20